CELEX: C2006/326/151
Language: et
Date: 2006-12-30 00:00:00
Title: Kohtuasi T-324/06: 23. novembril 2006 esitatud hagi — Município de Gondomar versus komisjon

30.12.2006   
            
            
               ET
            
            
               Euroopa Liidu Teataja
            
            
               C 326/73
            
         23. novembril 2006 esitatud hagi — Município de Gondomar versus komisjon
   (Kohtuasi T-324/06)
   (2006/C 326/151)
   Kohtumenetluse keel: portugali
   Pooled
   
      Hageja: Município de Gondomar (Gondomar, Portugal) (esindajad: advokaadid J. L. da Cruz Vilaça, D. Choussy ja L. Pinto Monteiro)
   
      Kostja: Euroopa Ühenduste Komisjon
   Hageja nõuded
   
               —
            
            
               tuvastada, et Euroopa Ühenduste Komisjoni 16. augusti 2006. aasta otsus K (2006) 3782, millega tühistatakse ühtekuuluvusfondi poolt algselt antud abi projektile nr 95/10/61/017, mis puudutab Grande Porto/Sul — Subsistema de Gondomar (Portugal) ümberkorraldamist, komisjoni 18. detsembri 1995. aasta otsusega K (95) 3281, millega võetakse tagasi projektile eraldatud abi kogusummas 7 778 535 eurot ja kohustatakse hagejat tagasi maksma 6 222 828 eurot, on silmnähtavate hindamisvigadega, vastuolus nõukogu määrusega (EÜ) nr 1164/94 (1) ja proportsionaalsuse ning õiguskindluse põhimõtetega ja sellest tulenevalt
            
         
               —
            
            
               esiteks tühistada vaidlustatud määrus või,
            
         
               —
            
            
               teise võimalusena tühistada vaidlustatud määrus osaliselt ja tuvastada, et hagejal on õigus ühtekuuluvusfondi kogufinantseeringule, välja arvatud summas 537 863 eurot;
            
         
               —
            
            
               mõista komisjonilt välja nii tema enda kui hageja kohtukulud.
            
         Väited ja peamised argumendid
   Hagiga taotletakse vaidlustatud otsuse tühistamist vastavalt EÜ artiklile 230, kuna selle otsusega võetakse tagasi projekti nr 95/10/61/017 toetuseks eraldatud rahaline abi summas 7 778 535 eurot ja kohustatakse hagejat tagasi maksma 6 222 828 eurot.
   Vaidlustatud otsuses väidab komisjon, et hageja on toime pannud rikkumisi, arvestades määrust nr 1164794 ja komisjoni otsust C (95) 3281, mis käsitlevad Euroopa Ühenduste poolset toetust projektile. Rikkumised on seotud väljaspool lubatud perioodi teostatavate maksetega, põhjendamata kulutustega ja asjaoluga, et hageja ei lõpetanud töid ettenähtud tähtajaks.
   Hageja väidab esiteks, et vaidlustatud määrus ei ole piisavalt põhjendatud ja on vastuolus õiguskindluse põhimõttega. Seda seepärast, et komisjon on mitmel põhjusel rajanud vaidlustatud määruse ebaselgele kriteeriumile ja lükanud hageja argumendid tagasi ilma oma järeldusi põhjendamata.
   Teiseks väidab hageja, et vaidlustatud määruses on tõendeid silmnähtavalt vääralt hinnatud, kuna:
   
               —
            
            
               kõikide hageja poolt esitatud summade põhjendused on nõuetekohased;
            
         
               —
            
            
               komisjon määratles ebaselgelt summad, mida tuleb põhjendada, uurimata ka hageja esitatud tõendeid kulutuste põhjendatuse kohta;
            
         
               —
            
            
               komisjon lükkas tagasi hageja selgitused, esitamata selleks täpseid õiguslikke aluseid;
            
         
               —
            
            
               komisjon tõlgendas valesti asjaolusid ja temale esitatud dokumente, ainsa eesmärgiga näidata hageja petturlikke kavatsusi, kuigi hagejal ei ole selliseid kavatsusi olnud.
            
         Kolmandaks leiab hageja, et nendel asjaoludel abisumma tagasivõtmine kujutab endast määruse nr 1164/94 rikkumist sel põhjusel, et: i) kõik määruses ja komisjoni otsuses K (95) 3281 seatud eesmärgid on saavutatud ja ii) rikutud on II lisa artiklit H.
   Viimasena väidab hageja, et arvestades projekti lõpuleviimist ja petturliku kavatsuse puudumist, on vaidlustatud määrus vastuolus proportsionaalsuse põhimõttega ja EÜ artikliga 5.
   
      (1)  Nõukogu 16. mai 1994. aasta määrus (EÜ) nr 1164/94, millega asutatakse ühtekuuluvusfond.